# 

Specifični cilj pilot projekta jest uvođenje informatičke i telekomunikacijske tehnologije u obrazovne i poslovne procese, te donošenje strateških preporuka za implementaciju sustava digitalno zrelih škola u cijelom sustavu osnovnog i srednjeg obrazovanja u Republici Hrvatskoj, odnosno za primjenu u velikom projektu (2019-2022).

U pilot projekt (2015-2018) je uključeno 150 škola iz cijele RH.

Projektom se razvija nekoliko bitnih komponenata:

1. izgradnja lokalnih mreža u školama,
2. razvoj e-usluga za poslovne i nastavne procese,
3. primjena IKT-a u nastavi,
4. digitalizacija obrazovnih sadržaja,
5. nabava potrebne IKT opreme za škole i nastavnike,
6. te obrazovanje i podrška svim sudionicima uključenima u proces informatizacije škola.

Provedba projekta odvijat će se u dvije glavne faze, kroz dva projekta, i to u sljedećem trajanju i financijskom opsegu:

* pilot projekt, u trajanju od 1. ožujka 2015. do 28. veljače 2018. godine, koji obuhvaća 150 škola
* veliki, četverogodišnji projekt, u trajanju (2019. – 2022.), koji obuhvaća još 50% škola.

# OBRAZOVANJE SUDIONIKA UKLJUČENIH U PROJEKT e-ŠKOLA

Edukacija će se provoditi kombinacijom radionica u učionici i online nastave u obliku masovnih otvorenih online tečajeva (MOOC) i webinara, a bit će obuhvaćene sljedeće teme :

* E-učitelj - suvremena nastava uz pomoć tehnologije ☺
* Office 365 ☺
* Videokonferencije u nastavi
* Korištenje alata za izradu digitalnih obrazovnih sadržaja ☺
* Primjena scenarija učenja, digitalnih alata i obrazovnih trendova ☺
* Repozitorij digitalnih obrazovnih sadržaja i primjena digitalnih obrazovnih sadržaja ☺
* Korištenje e-Dnevnika
* Primjena interaktivnih mjernih uređaja u nastavi
* Moodle
* Inovativni STEM nastavnici – obrazovni trendovi i digitalni alati u nastavi ☺
* Sigurnost na Internetu
* Intelektualno vlasništvo na Internetu
* e-Matica
* Sustav za upravljanje nastavom (Content Management System) ☺
* Korištenje opreme za održavanje nastave u interaktivnoj učionici i sustava za upravljanje nastavom ☺
* Osnove korištenja tableta i hibridnih računala ☺

Prije početka obuke:

1. Provjeriti svoj e-mail koji je u sustavu škole [ime.prezime@skole.hr](mailto:ime.prezime@skole.hr)
2. Prijaviti se i proći prve postavke u Office365 sustavu – [office365.skole.hr](#_OBRAZOVANJE_SUDIONIKA_UKLJUČENIH) (upute su na mail-u)
3. Prijaviti se na tečaje u organizaciji Algebre na adresi - [edukacija.e-skole.hr](#_OBRAZOVANJE_SUDIONIKA_UKLJUČENIH) (upute su na mail-u)

Prve radionice su ***„E-učitelj – suvremena nastava uz pomoć tehnologije“***

Održava se **01. i 08. listopada 2016 u 9:00** u Zdravstvenoj školi, Šoltanska 15, Split

Drugi termin je **15. listopada 2016 u 9:00** u Obrtno tehničkoj školi, Plančićeva 1, Split.